*APSTIPRINĀTS*

*ar Nacionālās elektronisko plašsaziņas līdzekļu padomes*

*2018.gada 28.jūnija lēmumu Nr.100*

Nacionālās elektronisko plašsaziņas līdzekļu padomes

Konkursa **„Par 2018.gada Saeimas priekšvēlēšanu raidījumu veidošanu komerciālajos elektroniskajos plašsaziņas līdzekļos, kas raida televīzijas programmas”** nolikums

**I. Pamatnoteikumi**

* 1. Konkursu „Par 2018.gada Saeimas priekšvēlēšanu raidījumu veidošanu komerciālajos elektroniskajos plašsaziņas līdzekļos, kas raida televīzijas programmas”, turpmāk saukts – Konkurss, organizē Nacionālā elektronisko plašsaziņas līdzekļu padome, turpmāk saukta arī – Padome, adrese Rīgā, Doma laukumā 8A, LV–1939.
  2. Šis nolikums nosaka Konkursa organizēšanas un izvērtēšanas kārtību, turpmāk – Nolikums.
  3. Konkursa mērķis – **informatīvi analītisku televīzijas** **priekšvēlēšanu raidījumu veidošana un pārraidīšana komerciālo elektronisko plašsaziņas līdzekļu televīzijas programmās, lai atspoguļotu 2018.gada Saeimas vēlēšanām Latvijā pieteikto deputātu kandidātu sarakstus un to priekšvēlēšanu programmas, nodrošinot Priekšvēlēšanu aģitācijas likuma 10.panta izpildi,** **un veicinātu pēc iespējas plašāku vēlētāju aktivitāti un pilsonisko līdzdalību 2018.gada Saeimas vēlēšanās.**
  4. Konkursa finansējums ir **EUR 75 000,-** (septiņdesmit pieci tūkstoši *euro* un 00 *euro* centi), ieskaitot PVN 21%, kuru Padome konkursa kārtībā nodod Padomē reģistrētiem komerciālajiem elektroniskajiem plašsaziņas līdzekļiem, kas raida televīzijas programmas, un/vai producentiem vai producentu grupām, kuras ir noslēgušas vienošanos ar Padomē reģistrētiem komerciālajiem elektroniskajiem plašsaziņas līdzekļiem par raidījumu raidīšanu to programmās Elektronisko plašsaziņas līdzekļu likuma 71.panta otrajā daļā noteiktajā kārtībā sabiedriskā pasūtījuma ietvaros.
  5. Finansējums piešķirts Padomei no valsts budžeta programmas 04.00.00 „Komerciālās televīzijas un radio” Priekšvēlēšanu aģitācijas likuma 10.pantā ietverto nosacījumu izpildes nodrošināšanai.
  6. Finansējuma nodošana Konkursa uzvarētājam/uzvarētājiem tiek plānota šādā veidā:
* 60% avansa veidā pēc līgumu noslēgšanas, veicot maksājumu ne vēlāk kā līdz 2018.gada 17.augustam;
* 40%, izpildot līguma saistības (parakstot līguma saistību izpildes aktu).
  1. Sabiedriskā pasūtījuma uzdevumi ir noteikti Elektronisko plašsaziņas līdzekļu likuma (turpmāk – EPLL) 71.panta pirmajā daļā, kā arī atbilstoši EPLL 71.panta trešās daļas noteikumiem raidījumu satura veidošanai paredzēto līdzekļu izlietojuma principi un struktūra ir noteikti Padomes izstrādātā nolikumā „Nolikums par sabiedriskā pasūtījuma veidošanas principiem”[[1]](#footnote-1).
  2. Raidījumi veidojami saskaņā ar raidījumu raidīšanas laikā spēkā esošiem normatīvajiem aktiem un Padomes izstrādātām vadlīnijām EPLL piemērošanai, veidojot ziņu, informatīvi dokumentālos un diskusiju raidījumus, it īpaši priekšvēlēšanu laikā, kas ir publicētas Padomes mājaslapā <http://www.neplpadome.lv>, sadaļā „Normatīvie akti”, „Nozari regulējošie NEPLP lēmumi”.
  3. Konkursa uzdevums ir veikt pretendentu iesniegto piedāvājumu izvērtēšanu un izvēlēties priekšvēlēšanu raidījumu veidošanai un pārraidīšanai piemērotāko/-os kandidātu/kandidātus. Konkursa komisija var atzīt pretendentu par uzvarētāju daļā no iesniegtā piedāvājuma.
  4. Konkurss tiek izsludināts un ar tā Nolikumu var iepazīties no 2018.gada 29.jūnija Padomes mājaslapā <http://www.neplpadome.lv>, sadaļā „Komerciālās televīzijas”, „Izsludinātie konkursi”.

**II.** **Konkursa komisija**

* 1. Komisijas sastāvu veido Padomes locekļi.
  2. Komisija savu darbu var veikt un lēmumus pieņemt, tās darbā piedaloties vismaz 3 (trīs) Padomes locekļiem.

**III. Dalība konkursā un konkursa termiņi**

* 1. Piedalīšanās Konkursā ir pretendentu brīvas gribas izpausme.
  2. Visiem pretendentiem tiek radītas vienlīdzīgas iespējas sacensties par 2018.gada Saeimas priekšvēlēšanu raidījumu veidošanu un pārraidīšanu komerciālo elektronisko plašsaziņas līdzekļu televīzijas programmās 2018.gadā.
  3. Konkursā tiek pieņemti piedāvājumi no:
* juridiskām personām (komerciālajiem elektroniskajiem plašsaziņas līdzekļiem), kas reģistrēti Latvijā (Padomē);
* producentiem vai producentu grupām, kas noslēgušas vienošanos par raidlaiku ar komerciālajiem elektroniskajiem plašsaziņas līdzekļiem, kas reģistrēti Latvijā.
  1. Pēc konkursa izsludināšanas notiek pretendentu piedāvājumu pieņemšana līdz **2018.gada 25.jūlijam** **plkst. 16.00** Rīgā, Doma laukumā 8A, LV–1939. Piedāvājumu pieņemšana notiek darba dienās laikā no plkst. 9.00–17.00.
  2. Piedāvājumus var iesniegt personīgi vai nosūtīt pa pastu (jābūt nogādātam 3.4. apakšpunktā norādītajā adresē 3.4. apakšpunktā noteiktajā termiņā).
  3. Pretendents var mainīt vai atsaukt savu piedāvājumu pirms piedāvājuma iesniegšanas termiņa beigām.
  4. Piedāvājumi, kas iesniegti pēc 3.4. apakšpunktā noteiktā termiņa, neatvērti tiks atdoti vai nosūti ierakstītā pasta sūtījumā iesniedzējam vai iznīcināti, ja nebūs norādīta pasta sūtījuma atpakaļadrese.
  5. Padome atver pretendentu iesniegtās aploksnes slēgtā Padomes sēdē ne vēlāk kā **2018.gada 27.jūlijā** Padomes telpās.
  6. Pretendentu piedāvājumu izvērtēšana un lēmuma par konkursa rezultātiem pieņemšana notiek ne vēlāk kā **līdz 2018.gada 03.augustam**.
  7. Uzziņas, zvanot pa tālr. +371 67221848 vai rakstot uz e-pastu [neplpadome@neplpadome.lv](mailto:neplpadome@neplpadome.lv).

**IV. Konkursa priekšmets**

* 1. Konkursa priekšmets – informatīvi analītisku televīzijas priekšvēlēšanu raidījumu veidošana un pārraidīšana komerciālo elektronisko plašsaziņas līdzekļu televīzijas programmās, lai sabiedriskā pasūtījuma ietvaros[[2]](#footnote-2) atspoguļotu 2018.gada Saeimas vēlēšanām Latvijā pieteikto deputātu kandidātu sarakstus un to priekšvēlēšanu programmas, nodrošinot Priekšvēlēšanu aģitācijas likuma 10.panta izpildi, un veicinātu pēc iespējas plašāku vēlētāju aktivitāti un pilsonisko līdzdalību 2018.gada Saeimas vēlēšanās.
  2. Priekšvēlēšanu raidījumi tiek veidoti to pārraidīšanai Latvijas teritorijā, aptverot valsts teritorijas lielāko daļu, lai nodrošinātu priekšvēlēšanu raidījumu pieejamību lielākajai daļai Latvijas iedzīvotāju.
  3. Lai sasniegtu pēc iespējas lielāku skatītāju auditoriju, vēlama priekšvēlēšanu raidījumu izplatīšana un pašreklāma arī citās mediju lietotājiem pieejamās platformās (piemēram, pakalpojums pēc pieprasījuma, internets, sociālie tīkli u.c.).
  4. Priekšvēlēšanu raidījumi tiek veidoti tā, lai šo raidījumu plānotā mērķauditorija būtu pēc iespējas plašāka, pārstāvot dažādas sabiedrības grupas un intereses (dažāda vecuma, dzimuma, tautības Latvijas Republikas pilsoņi), raidījumi tiek veidoti valsts valodā.
  5. Iesniedzot piedāvājumu, pretendents norāda katra plānotā priekšvēlēšanu raidījuma izmaksas un piedāvājuma kopējās izmaksas. Papildus tam pretendents norāda minimālo raidījumu skaitu un to kopējās izmaksas, par ko būtu gatavs piedalīties piedāvājuma īstenošanā, ja tiktu atzīts par konkursa uzvarētāju konkursa piedāvājuma daļā.
  6. Televīzijas priekšvēlēšanu raidījumi tiek veidoti izplatīšanai zemes apraides, satelīta, kabeļu, interneta un citās raidīšanas platformās laika posmā **no 2018.gada 6.septembra līdz 2018.gada 5.oktobrim**.
  7. Elektroniskais plašsaziņas līdzeklis nosaka priekšvēlēšanu raidījumu norises kārtību, ietverot deputātu kandidātu līdzdalības kritērijus, un šo kārtību savlaicīgi publisko, kā arī savlaicīgi informē dalībniekus par dalību raidījumos.
  8. Piedāvājums var tikt iesniegts par visu Konkursam paredzēto finansējumu vai tikai tā daļu, ievērojot Konkursa nolikuma 4.5.punkta prasības.
  9. Ņemot vērā, ka atbilstoši šim nolikumam priekšvēlēšanu raidījumi ir uzskatāmi par sabiedriskā pasūtījuma pasākumu, iesniegtais piedāvājums nedrīkst būt pretrunā ar EPLL 71.pantā noteiktajiem sabiedriskā pasūtījuma uzdevumiem, Nolikumam par sabiedriskā pasūtījuma veidošanas principiem (04.10.2012.), kā arī Padomes izstrādātām vadlīnijām EPLL piemērošanai, veidojot ziņu, informatīvi dokumentālos un diskusiju raidījumus, it īpaši priekšvēlēšanu laikā. (Atrodami Padomes interneta vietnē sadaļā “Normatīvie akti”, “Nozari regulējošie NEPLP lēmumi”: <http://neplpadome.lv/lv/sakums/normativie-akti/nozari-regulejosie-neplp-lemumi.html>.)

**V. Piedāvājuma iesniegšanas kārtība un atvēršana**

* 1. Pretendentu iesniedzamā piedāvājuma sastāvs:
     1. Pretendenta iesniegums dalībai Konkursā, aizpildot Nolikuma pielikumā pievienoto veidlapu.
     2. Valsts ieņēmumu dienests Izziņa, kas izdota pēc 2018.gada 28.jūnija un apliecina, ka pretendentam nav nodokļu parādu, tajā skaitā valsts sociālās apdrošināšanas iemaksu parādi, kas kopsummā pārsniedz 150,00 *euro*.
     3. Piedāvājums, pievienojot šādu informāciju, informāciju apliecinošus dokumentus un materiālus:
        1. Priekšvēlēšanu raidījumu/a saturiskā koncepcija, ietverot deputātu kandidātu līdzdalības kritērijus, raidījuma vadītāja izvēles kritērijus un pasākumus sabiedrības aktivitāšu un izpratnes veicināšanai par Saeimas vēlēšanām;
        2. informācija par to, kā tiks nodrošināta raidījumu kvalitātes un atbilstības sabiedriskā pasūtījuma uzdevumiem un principiem izvērtēšana;
        3. informācija par to, kā tiks nodrošināta atgriezeniskā saite no skatītājiem;
        4. maksimālās auditorijas sasniegšanas koncepcija, ietverot apraides platformas un citus auditorijas sasniegšanas veidus;
        5. informācija un/vai vizuālie piemēri, kas atspoguļo vizuālo (grafisko) raidījumu noformējumu;
        6. detalizēts plānotais piešķirtā finansējuma izlietošanas apraksts (tāme);
        7. pieredzes apraksts, īstenojot komerciālajai televīzijai deleģēto sabiedriskā pasūtījuma daļu, ja tāda ir;
        8. 2017.gada pārskats un 2018.gada operatīvā bilance (finansiālā kapacitāte);
        9. tehniskā nodrošinājuma apraksts.
  2. Pretendents ir tiesīgs iesniegt citus papildu dokumentus un materiālus, kurus uzskata par nepieciešamiem savas atbilstības apliecināšanai.
  3. Iesniegtais piedāvājums pretendentam atpakaļ netiek izsniegts, izņemot konkursa nolikuma 3.7.punktā minētajā gadījumā.
  4. Piedāvājumu noformējuma un iesniegšanas prasības:
     1. Piedāvājuma dokumentiem jābūt valsts valodā;
     2. Visi šī nolikuma V nodaļas 5.1.punktā noteiktie dokumenti jāiesniedz minētajā secībā, sanumurējot un cauršujot lapas, ievietojot visu slēgtā aploksnē;
     3. Uz aploksnes jābūt norādei: *Nacionālās elektronisko plašsaziņas līdzekļu padomes konkursam „Par 2018.gada Saeimas priekšvēlēšanu raidījumu veidošanu elektroniskajos plašsaziņas līdzekļos, kas raida televīzijas programmas”*.
  5. Piedāvājumu atvēršanas kārtība: Padome atver pretendentu piedāvājumus to iesniegšanas secībā, pārliecinoties, ka iesniegts nolikuma 5.1.punktā minētais, un Padomes locekļi parakstās uz iesniegtajiem piedāvājumiem. Ja nav iesniegts Nolikuma 5.1.punktā minētais, Padome izvērtē nepieciešamību aicināt attiecīgo pretendentu iesniegt nepieciešamo iztrūkstošo informāciju piedāvājuma izvērtēšanai, nosakot iesniegšanas termiņu.

**VI. Piedāvājumu izskatīšana un novērtēšana**

* 1. Padome izvērtē pretendenta iesniegtos dokumentus un materiālus (vai ir iesniegti visi Nolikuma 5.1. punktā uzskaitītie dokumenti).
  2. Konstatējot, ka ir iesniegti visi Nolikuma 5.1. punktā minētie dokumenti, Padome vērtē pretendenta piedāvājuma kvalitāti atbilstoši šādiem kritērijiem (iekavās norādīts maksimāli iegūstamo punktu skaits par katru no kritērijiem):
     1. priekšvēlēšanu raidījumu saturiskā koncepcija, ietverot pamatojumu par raidījuma atbilstību sabiedriskā pasūtījuma mērķiem, raidījuma izklāstu, izmantoto žanru atbilstības pamatojumu, kritērijus raidījuma/u veidotāju kvalifikācijas atlasei, pamatojumu un plānu, kā raidījums/-i veicinās dažādu sabiedrības grupu pārstāvju līdzdalību raidījuma satura veidošanā un kā tiks veidota atgriezeniskā saite ar auditoriju (pasākumi, kādi tiks realizēti katra raidījuma atgriezeniskās saites nodrošināšanai ar auditoriju sociālajos tīklos, interneta medijos vai kādā citā formā), pasākumu aprakstu, kādi tiks veikti raidījumu novērtējumam, informāciju par raidījuma/-u pieejamību dažādās mediju platformās (20 punkti);
     2. priekšvēlēšanu raidījumu vizuālais (grafiskais) piedāvājums (10 punkti);
     3. sasniedzamā auditorija – prognozētais auditorijas apjoms (10 punkti);
     4. pieredze, īstenojot komerciālajai televīzijai deleģēto sabiedriskā pasūtījuma daļu (10 punkti);
     5. finansiālā kapacitāte (10 punkti);
     6. plānotais finansējuma izlietošanas plāns – tāme (10 punkti);
     7. tehniskais nodrošinājums (10 punkti).
  3. Padome piedāvājumu novērtēšanas ietvaros aicinās Pretendentus piedalīties Padomes sēdē, lai pārrunātu katra Pretendenta piedāvājumu. Par ierašanās laiku katram Pretendentam tiks paziņots individuāli.
  4. Konkursa uzvarētājs/-i tiek noteikts ar Padomes balsojumu, pamatojoties uz pretendenta vērtējumā iegūto vidējo punktu skaitu (Padomes locekļu vērtējumu summa, dalīta ar to Padomes locekļu skaitu, kas piedalās vērtēšanā).
  5. Noraidītajiem pretendentiem tiks nosūtīts rakstisks paziņojums par noraidījumu.

**VII. Konkursa rezultāti**

* 1. Padome ir tiesīga piešķirt uzvaru Konkursā vienam vai vairākiem Konkursa dalībniekam, lemjot par noteiktas Piedāvājuma daļas īstenošanu Konkursa ietvaros.
  2. Padome ir tiesīga nepiešķirt uzvaru Konkursā nevienam Konkursa dalībniekam.
  3. Konkursa rezultāti dalībniekiem tiek paziņoti rakstveidā.
  4. Pretendentam/pretendentiem, kas uzvarējis/-uši Konkursā, pēc Konkursa norises un nekavējoties pēc lēmuma pieņemšanas, par uzvaru Konkursā tiek paziņots telefoniski.
  5. Iesniegtais piedāvājuma sastāvs Konkursa dalībniekiem netiek izsniegts atpakaļ, izņemot konkursa nolikuma 3.7.punktā minētajā gadījumā.
  6. Ar katru konkursa uzvarētāju Padome 5 (piecu) darba dienu laikā noslēdz līgumu par Saeimas priekšvēlēšanu raidījumu veidošanu 2018.gadā atbilstoši EPLL noteiktajam, Nolikuma noteikumiem un iesniegtajam piedāvājumam.
  7. Padomes lēmumu par Konkursa rezultātiem viena mēneša laikā var pārsūdzēt Administratīvajā rajona tiesā Rīgā, Baldones ielā 1A likumā noteiktajā kārtībā.

*Pielikums 2018.gada 28.jūnija*

*Padomes konkursa „Par 2018.gada Saeimas priekšvēlēšanu raidījumu veidošanu*

*elektroniskajos plašsaziņas līdzekļos, kas raida televīzijas programmas” nolikumam*

Nacionālajai elektronisko plašsaziņas līdzekļu padomei

IESNIEGUMS DALĪBAI KONKURSĀ

**„Par 2018.gada Saeimas priekšvēlēšanu raidījumu veidošanu komerciālajos elektroniskajos plašsaziņas līdzekļos, kas raida televīzijas programmas”**

Saskaņā ar konkursa nolikumu, es, apakšā parakstījies apliecinu, ka:

1. *<pretendenta nosaukums>* (turpmāk – pretendents) piekrīt konkursa nolikuma noteikumiem un garantē nolikuma prasību izpildi. Konkursa nolikums ir skaidrs un saprotams;
2. visas piedāvājumā sniegtās ziņas par pretendentu un piedāvāto pakalpojumu ir patiesas;
3. iesniegumam pievienotie dokumenti veido šo piedāvājumu.

|  |  |  |  |  |  |  |
| --- | --- | --- | --- | --- | --- | --- |
| Pretendenta nosaukums: | | |  | | | |
| Juridiskā adrese: | | |  | | | |
| Bankas rekvizīti: | | |  | | | |
|  | | |  | | | |
| Kontaktpersona: | | |  | | | |
|  | | | (Vārds, uzvārds, amats) | | | |
| Telefons: | |  | | Fakss: | |  |
| e-pasta adrese: | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |
| Datums: |  | | | |
| Pretendenta/pretendenta vadītāja vai tā pilnvarotās personas paraksts, paraksta atšifrējums. | | | | |  | |

1. <http://www.neplpadome.lv/lv/assets/documents/Nolikums%20par%20sabiedrisko%20pasutijumu.pdf> [↑](#footnote-ref-1)
2. Saskaņā ar Priekšvēlēšanu aģitācijas likuma 10.panta trešo daļu *“Vēlēšanām pieteikto deputātu kandidātu sarakstiem ir tiesības vismaz vienreiz piedalīties priekšvēlēšanu raidījumos elektronisko plašsaziņas līdzekļu televīzijas programmās sabiedriskā pasūtījuma ietvaros.”* [↑](#footnote-ref-2)